【戰況R8】告東尼:1,500W係好好嘅成就
2024年04月07日 17:30
東網電視
更多新聞短片
艾道拿真係勁夾告東尼,今季合作「加州星球」勝出女皇銀禧紀念盃,再遠征杜拜攻下阿喬斯短途錦標,今日騎練喺二級賽主席錦標合作「美麗同享」,結果為此駒相隔超過年半再響勝鼓。同時,「美麗同享」係告東尼從練在港第1,500場頭馬,別具意義。
提到贏到1,500W,告東尼形容係好好嘅成就,實在好開心,亦好興奮可以同艾道拿一起完成,佢相信之後會繼續有好多合作。而艾道拿話今日贏G2當然係好結果,贏馬最大關鍵係抽到好檔,而佢同告東尼近期合作好好,今次幫佢攞到1,500W覺得好榮幸。
今場跑第2名為潘頓大熱門「永遠美麗」,賀銘年「紅運帝王」跑第3,第4名為班德禮「觔斗雲」。
第8場賽果:3-2-6-5
二重彩賽果:3-2(最後賠率12)